་གིས་ཟས་གོས་
གནས་མལ་དང་། །བདེ་བའི་ཡོ་བྱད་ཐམས་ཅད་ཀྱིས། །རྟག་ཏུ་སྦྱིན་པ་བཏང་གྱུར་
ཅིང༌། །ཚུལ་ཁྲིམས་སྐྱོན་མེད་དག་པར་བསྲུངས། །སེམས་ཅན་གནོད་པ་བཟོད་པར་
བྱས། །གཉིད་རྨུགས་ལེ་ལོ་ཀུན་སྤངས་ཏེ། །བསམ་གཏན་བཞི་ལ་མཉམ་པར་གཞག །
ཤེས་རབ་ལ་ནི་གནས་པ་བས། །ཤེས་རབ་ཕ་རོལ་ཕྱིན་པ་ཡི། །ཚིགས་བཅད་འགའ་
ཙམ་ཐོས་གྱུར་ན། །འདི་ནི་བསོད་ནམས་ཆེས་མང་ན། །གང་ཞིག་མདོ་སྡེ་ཀློག་པ་
དང་། །ཉན་པ་ལ་ནི་འབད་པ་དང་། །ཚུལ་བཞིན་ཡིད་བྱེད་སྨོས་ཅི་དགོས། །དོན་དེ་དག་
ཁྱེའུ་རིན་ཆེན་སྦྱིན་པ་དང་། བློ་གྲོས་བཟང་མོས་ཞུས་པར་ཡང་གསུངས་སོ། །དོན་འདི་ཡབ་སྲས་མཇལ་བར་གསུང་བ། རང་
གིས་ཡུམ་འདི་བསྐལ་པ་བཅུར། །མཉན་པ་བས་ནི་གཞན་ཞིག་ལ། །ཡུམ་བསྟན་
- 121 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༤༽
བསོད་ནམས་ཆེས་ཆེར་ལྷག །དོན་འདི་རྣམས་དད་པའི་སྟོབས་བསྐྱེད་པའི་མདོ་དང་། འཕགས་པ་བརྒྱད་སྟོང་པ་
ལས་གསུངས་པ་ཕྱོགས་གཅིག་ཏུ་བསྡེབས་པ། ལ་ལས་ཕྱོགས་བཅུའི་རྡུལ་སྙེད་ཀྱི། །སེམས་ཅན་
རྣམས་ལ་ཉིན་རེ་བཞིན། །བསྐལ་བ་གངྒཱའི་བྱེ་སྙེད་དུ། །ལྷ་ཡི་ཟས་གོས་བྱིན་པ་བས། །
དགེ་བསྙེན་གཅིག་ལ་ཟན་གཅིག་བྱིན། །འདི་ནི་བསོད་ནམས་ཆེས་གྲངས་མེད། །དགེ་
སློང་དད་པའི་རྗེས་འབྲང་དང་། །ཆོས་ཀྱི་རྗེས་འབྲང་(༢ན)བརྒྱད་པ་དང་། །རྒྱུན་
ཞུགས་ཕྱིར་འོང་ཕྱིར་མི་འོང་། །དགྲ་བཅོམ་རང་རྒྱལ་བར་དུ་སྦྱར། །ལ་ལས་ཕྱོགས་
བཅུའི་རྡུལ་སྙེད་ཀྱི། །རང་རྒྱལ་རྣམས་ལ་ཉིན་རེ་བཞིན། །བསྐལ་པ་གངྒཱའི་བྱེ་སྙེད་
དུ། །ལྷ་ཡི་ཟས་གོས་བྱིན་པ་བས། །གང་གིས་སངས་རྒྱས་སྒྲ་ཐོས་ན། །དེ་ནི་བསོད་
ནམས་ཆེས་ལྷག་ན། །ཐལ་སྦྱར་གུས་པ་བསྐྱེད་པའམ། །མཆོད་པ་བགྱིད་པ་ལྟ་ཅི་
སྨོས། །ལ་ལས་ཕྱོགས་བཅུའི་རྡུལ་སྙེད་ཀྱི། །སངས་རྒྱས་རྣམས་ལ་ཉིན་རེ་བཞིན། །
བསྐལ་བ་གངྒཱའི་བྱེ་སྙེད་དུ། །ཞིང་ཁམས་གངྒཱའི་བྱེ་མ་སྙེད། །ནོར་བུས་བཀང་སྟེ་བུལ་
གྱུར་ཅིང༌། །དེ་བཞིན་ཡོ་བྱད་ཐམས་ཅད་ཀྱིས། །ལེགས་པར་མཆོད་པའི་བསོད་ནམས་
པས། །གང་གིས་གཅིག་གཅིག་རྒྱུན་ཞུགས་ལ། །བཀོད་ན་བསོད་ནམས་གྲངས་མེད་
བསྐྱེད། དེ་བཞིན་ཕྱིར་འོང་ཕྱིར་མི་འོང་། །དགྲ་བཅོམ་དག་དང་རང་སངས་རྒྱས། །
ཕྱུགས་ཀྱི་ཤིང་རྟས་འགྲོ་བ་དང༌། །གླང་ཆེན་ཤིང་རྟས་འགྲོ་བ་དང༌། །ཉི་ཟླ་ལྟ་བུས་
འགྲོ་བ་དང་། །ཉན་ཐོས་རྫུ་འཕྲུལ་ལྟ་བུ་དང༌། །སངས་རྒྱས་རྫུ་འཕྲུལ་ལྟ་བུ་ཡིས། །
འགྲོ་བའི་བྱང་སེམས་བར་དུ་སྦྱར། །ཕྱོགས་བཅུའི་རྡུལ་སྙེད་སེམས་ཅན་རྣམས། །བྱང་
ཆུབ་སེམས་ལ་བཀོད་པ་བས། །བྱང་ཆུབ་སེམས་དཔས་བྱང་སེམས་གཅིག །ཡུམ་འདི་
ལ་ནི་སྦྱར་བའམ། །རང་ཉིད་ཡུམ་ལ་མོས་བྱེད་ན། །བསོད་ནམས་དེ་བས་གྲངས་མེད་
བསྐྱེད། །སྟོང་གསུམ་སེམས་ཅན་དགྲ་བཅོམ་དུ། །གྱུར་པའི་སྦྱིན་པ་ཚུལ་ཁྲིམས་དང་། །
བསྒོམས་པ་ལས་བྱུང་བསོད་ནམས་པས། །བྱང་སེམས་གཅིག་ལ་སྐད་ཅིག་ཙམ། །
- 122 -

དོན་དམ་བྱང་སེམས་ཀྱི་བློ་སྦྱོང་སངས་རྒྱས་བཅོམ་ལྡན་འདས་ལ་བསྟོད་པ་བྱིན་རླབས་མྱུར་འཇུག ༼ཛ༽
། །
ཡུམ་འདི་སྟོན་པ་ཆེས་ཆེར་ལྷག །ཡབ་སྲས་མཇལ་བ་ལས། བསྐལ་པ་བཅུར་ནི་བསྟན་པ་བས། །
གང་གིས་སེ་གོལ་གཏོགས་པ་ཙམ། །ཡུམ་བསྒོམ་བསོད་ནམས་ཆེས་ཆེར་འཕེལ། །
འཕགས་པ་བརྒྱད་སྟོང་བར། སྟོང་གསུམ་གངྒཱའི་བྱེ་སྙེད་ན། །སེམས་ཅན་ཇི་སྙེད་ཐམས་ཅད་
རྣམས། །དགེ་བ་བཅུ་དང་ལྡན་གྱུར་ཏམ། །བསམ་གཏན་ཚད་མེད་གཟུགས་མེད་
དང་། །(༢བ)མངོན་ཤེས་ལྔ་དང་འབྲས་བུ་བཞི། །རང་རྒྱལ་གྱུར་པའི་བསོད་ནམས་
དང་། །ཐམས་ཅད་བྱང་ཆུབ་སེམས་དཔར་གྱུར། །བྱང་སེམས་དེ་དག་རེ་རེས་ཀྱང་། །
སྟོང་གསུམ་གངྒཱའི་བྱེ་སྙེད་ཀྱི། །སེམས་ཅན་མ་ལུས་ཐམས་ཅད་ལ། །བསྐལ་པ་གངྒཱའི་
བྱེ་སྙེད་དུ། །བདེ་བའི་ཡོ་བྱད་ཐམས་ཅད་ཀྱིས། །རིམ་གྲོ་བྱས་ཤིང་བྱིན་པས་ནི། །ཡུམ་
གྱིས་ཡོངས་བཟུང་བྱང་སེམས་ཀྱིས། །དུས་གསུམ་སངས་རྒྱས་ཐམས་ཅད་ཀྱི། །ཚོགས་
གཉིས་གཅིག་ཏུ་སྡོམ་པ་ལ། །བླ་མེད་རྗེས་སུ་ཡི་རང་སྟེ། །རྫོགས་པའི་བྱང་ཆུབ་ཏུ་
བསྔོ་ན། །ཉན་ཐོས་རང་རྒྱལ་བསོད་ནམས་དང་། །དམིགས་པ་ཅན་གྱི་བྱང་སེམས་
ཀྱི། །བསོད་ནམས་དེས་ནི་དཔེར་མི་ཕོད། །དེས་ན་ཚོགས་གཉིས་འབད་མེད་དུ། །
མྱུར་དུ་རྫོགས་པར་འདོད་པ་ཡིས། །ཡུམ་འདི་ལེགས་པར་མཉན་བྱ་ཞིང་། །རྣལ་འབྱོར་
ལ་ནི་འབད་པར་བྱ། །
i. ༈ གཉིས་པ་སྒྲིབ་པ་བདེ་བླག་ཏུ་བྱང་བ་ནི། གསང་བ་བསམ་གྱིས་མི་ཁྱབ་པའི་མདོ་ལས་བསྡུས་པ། ལས་དང་
ཉོན་མོངས་སྒྲིབ་པའི་ཚོགས། །བག་ཆགས་བཅས་པ་སྦྱངས་འདོད་པས། །ཡུམ་འདི་ལ་
ནི་ཆེས་ཆེར་འབད། །གང་གིས་རང་རྒྱལ་ཕར་གྱུར་པ། །བསད་ཅིང་དཀོན་མཆོག་
དཀོར་རྣམས་བརྐུས། །མ་དགྲ་བཅོམ་མ་སུན་བྱས་ཤིང་། །སངས་རྒྱས་ལ་ནི་སྐུར་པ་
བཏབ། །དགེ་འདུན་གྱི་ནི་དབྱེན་བྱས་ཤིང་། །འཕགས་པ་ཅོ་འདྲི་ཆོས་བྱེད་གཡེང༌། །
མཚམས་མེད་ཤོམ་ཞིང་ཡང་དག་པར། །སོང་བའི་རྙེད་པ་འཕྲོག་པར་སེམས། །ལྟ་
བས་གཟིངས་གྱུར་དེ་དག་ཀྱང༌། །ཡུམ་འདིར་དད་ཅིང་མོས་བྱེད་ན། །དེ་ལ་ལྟུང་བ་
།
- 123 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༤༽
གང་ཡང་མེད། །ངན་སོང་དུ་ནི་དེ་མི་འགྲོ །མ་སྐྱེས་དགྲའི་འགྱོད་པ་བསལ་བར། མཚམས་
མེད་བྱེད་པའང་ཡུམ་གྱི་མདོ། །ཐོས་ནས་འཇུག་ཅིང་མོས་བྱེད་ན། །དེ་ནི་ལས་ཀྱི་སྒྲིབ་
པ་མིན། །ཚུལ་འདིས་ཉེས་པ་སེལ་ཤེས་པ། །དེ་ནི་འདུལ་བ་འཛིན་པའི་མཆོག །མ་
སྐྱེས་དགྲ་ཡིས་ཕ་བསད་དེ། །ཆོས་འདིས་འགྱོད་པ་ཐམས་ཅད་བསལ། །ལས་ཀྱི་སྒྲིབ་པ་རྣམ་
པར་དག་པའི་མདོ་ལས། དགེ་སློང་དྲི་མེད་འོད་ཀྱིས་ནི། །སྨད་འཚོང་མ་ལ་ལོག་ཞུགས་ཏེ། །
ཤིང་རུལ་ལྟ་བུར་གྱུར་པ་ཡང༌། །ཆོས་འདིས་ཚེགས་མེད་དག་གྱུར་ཏེ། །སངས་རྒྱས་
ལས་ནི་ལུང་བསྟན་ཐོབ། །དཔའ་བྱིན་གྱིས་ནི་གཞན་དག་གི །ཆུང་མ་བསད་ཅིང་
ཁྱོ་ཡང་བསད། །དེ་ཉིད་དུ་ནི་(༣ན)ཡུམ་ཐོས་ཏེ། །མི་སྐྱེའི་ཆོས་ལ་བཟོད་པ་སྐྱེས། །
ཐམས་ཅད་མཁྱེན་པའང་མྱུར་དུ་ཐོབ། །ཡུམ་འདི་ཐོས་ནས་མོས་བྱེད་ན། །དེ་ནི་རྣམ་
གྲོལ་མ་ཐོབ་པར། །གང་དུ་སྡིག་པ་ཅི་བྱེད་ཀྱང༌། །རྟོགས་པ་དེས་ནི་གཏོང་མི་འགྱུར།
ཐོས་ནས་མ་མོས་སྤངས་པ་ལས། །མནར་མེད་དུ་ནི་སྐྱེས་གྱུར་ཀྱང༌། །དེ་ནི་ཟབ་
མོ་ཐོས་པའི་རྒྱུས། །མྱུར་དུ་བྱང་ཆུབ་འཐོབ་འགྱུར་གྱི། །སངས་རྒྱས་དགེ་སློང་དགེ་
འདུན་བཅས། །བསྐལ་པ་བྱེ་བར་བསྙེན་བཀུར་ཀྱང་། །ཟབ་མོ་མ་ཐོས་ཐར་མི་འགྱུར། །
ཉེས་སྤྱོད་རྩ་བ་ཉོན་མོངས་ཉེ། །ཉོན་མོངས་རྩ་བ་བདག་ཏུ་འཛིན། །གང་གིས་བདག་
མེད་རྟོགས་པ་ལ། །ཉོན་མོངས་ཉེས་སྤྱོད་ཇི་ལྟར་འབྱུང༌། །མོ་ཤམ་བུ་མེད་རྟོགས་པས་
ནི། །མོ་ཤམ་བུ་ལ་ཆགས་པའམ། །སྡང་བ་འབྱུང་བར་འགྱུར་རམ་ཅི། །ཆོས་འདིས་
དམུ་རྒོད་ཀུན་འདུལ་བས། །ཆོས་འདིའི་སྲབ་ཀྱིས་གཅུན་པ་ནི། །བཟའ་བཏུང་སྲེད་
པར་མི་འགྱུར་ལ། །གཞན་ལ་གནོད་སེམས་མི་སྐྱེ་ཞིང༌། །ང་རྒྱལ་ཁེངས་པ་མི་སྐྱེ་སྟེ། །
ཐ་བ་ཟུག་རྔུ་ཀུན་བསལ་ནས། །དུལ་ཞིང་ཞི་བའི་མཆོག་ཏུ་འགྱུར། །གང་ཞིག་བཟུང་
ནས་ཉོན་མོངས་པའི། །ཡུལ་དེ་བསྐལ་བ་བརྒྱར་བཙལ་ཡང་། །རྡུལ་ཕྲན་ཙམ་ཡང་མ་
རྙེད་ཀྱང་། །དེ་ལ་ཆགས་སྡང་མི་སྤོང་ན། །མོ་ཤམ་བུ་ལའང་གྱིས་ཤིག་ཅེས། །མཁས་
- 124 -

དོན་དམ་བྱང་སེམས་ཀྱི་བློ་སྦྱོང་སངས་རྒྱས་བཅོམ་ལྡན་འདས་ལ་བསྟོད་པ་བྱིན་རླབས་མྱུར་འཇུག ། ༼ཛ
ཤ་
པ་སེམས་ལ་བསྒོ་བར་བྱེད། །བཞི་བརྒྱ་བར། བསོད་ནམས་ཆུང་ངུས་ཆོས་འདི་ལ། །ཐེ་
ཚོམ་ཟ་བར་ཡང་མི་འགྱུར། །ཐེ་ཚོམ་ཟ་བ་ཙམ་ཞིག་གིས། །སྲིད་པ་ཧྲུལ་པོར་བྱེད་
པར་འགྱུར། །ཡུམ་ལས་ཇི་ལྟར་བཤད་པ་ལྟར། །ཉེ་བར་སེམས་ཤིང་ཉེ་བར་རྟོག །
ཉིན་གཅིག་རྣལ་འབྱོར་བྱེད་ན་ཡང་། །བུད་མེད་དུས་བཏབ་མ་ཕྲད་པར། །ཉིན་གཅིག་
རྣམ་རྟོག་ཅི་འབྱུང་བའི། །བསྐལ་པ་དེ་སྙེད་འཁོར་བ་བསྙིལ། །གླང་པོའི་རྩལ་གྱི་མདོ་ནས་བསྡུས་
པ། རྗེ་བོའི་ཉིན་རངས་ལས་བྱས་ན། །ཟས་སྐོམ་རེ་བ་བསྐྱེད་པ་ལྟར། །སྒྲིབ་པ་
རྣམ་དག་རེ་བར་བྱ། །དེ་ནི་ཚངས་སྤྱོད་དག་པ་སྟེ། །ཡུལ་འཁོར་བསོད་སྙོམས་ལེགས་
པར་ཟོས། །དེས་ནི་དད་ཟས་སྤྱོད་པ་དང་། །གང་ཞིག་ཚུལ་ཁྲིམས་ལྡན་པར་རྟོག །
ཚུལ་ཁྲིམས་མི་ལྡན་རྣམ་པར་རྟོག །གཉིས་ནི་ཚུལ་ཁྲིམས་ངན་པར་བཤད། །ཆུ་ཕོར་
གང་གི་དད་ཟས་ཀྱང༌། །ལོངས་སྤྱོད་པར་ནི་དེ་མི་དབང་། །(༣བ)དགེ་བ་ཡོངས་སུ་སྨིན་པའི་
མདོ་ནས་གསུང་པ། བདག་ཏུ་འདུ་ཤེས་གང་གནས་དང་། །སེམས་ཅན་འདུ་ཤེས་གང་གནས་
པ། །འོད་སྲུང་དེ་དག་བསྟན་འདི་ལ། །མུ་སྟེགས་ཅན་ཞེས་ངས་བཤད་དོ། །མཚམས་
མེད་ལྔ་དང་ལྡན་ཡང་སླ། །བདག་ཏུ་ལྟ་བ་དེ་ལྟ་མིན། །སྡོམ་པ་གསུམ་བསྟན་པའི་མདོ་དང་ཚུལ་
ཁྲིམས་འཆལ་བ་ཚར་གཅོད་པའི་མདོ་ལས་གསུང་བ། གཞན་གྱི་འདུ་ཤེས་ལྟ་ཅི་སྨོས། །སྟོང་ཉིད་འདུ་
ཤེས་མི་སྤོང་ནའང་། །ཆོས་འདུལ་འདི་ལ་གང་ཟག་དེ། །ལོག་པར་ཞུགས་པ་ལོག་ལྟ་
ཅན། །ཆོས་གཞན་མི་དམིགས་ལྟ་ཅི་སྨོས། །བདག་ཉིད་ཀྱང་ནི་མི་དམིགས་པ། །དེ་ནི་
ཕྱིན་ཅི་མ་ལོག་པར། །ཡང་དག་པར་ནི་ལྟ་བས་ན། །ཡང་དག་ལྟ་བ་ཞེས་བྱར་བཤད། །
སྣ་ཚོགས་འདུ་ཤེས་གནས་པ་ཡིས། །སྟོན་པའི་བཀའ་དང་མི་མཐུན་པར། །ལོག་
པར་འཛིན་པའི་མི་དེ་ནི། །གྲོང་ཁྱེར་དག་གི་ཆོམ་རྐུན་བཞིན། །ཆོས་སུན་འབྱིན་པར་
རིག་པར་བྱ། །ང་ནི་དེ་ཡི་སྟོན་པ་མིན། །དེ་ནི་ང་ཡི་ཉན་ཐོས་མིན། །དེ་ནི་དགེ་འདུན་
འདུ་བའི་ནང་། །མི་གཏོགས་པས་ན་བླུན་པོ་དེ། །ང་ནི་ལག་བརྡས་སྐྲོད་པར་མཛད། །
"
ན
· 125-

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༤༽
དེ་ལྟ་བུ་ནི་རབ་བྱུང་ངམ། །བསྙེན་པར་རྫོགས་པའང་ངས་མ་གནང༌། །མིང་དང་མཚན་
མར་འཛིན་པ་ནི། །མི་དགེ་ཀུན་གྱི་རྩ་བ་སྟེ། །སྟོང་པ་ཉིད་ཀྱིས་སྐྲག་པ་དེ། །སེམས་
ཅན་དམྱལ་བར་འགྲོ་བར་འགྱུར། །མེ་སྟག་གིས་ནི་མཚོ་མི་སྐེམ། །དེ་བཞིན་ཀུན་རྫོབ་
གང་གིས་ཀྱང་། །རང་གི་སྒྲིབ་པའང་མི་སྤོང་ན། །གཞན་གྱི་སྤོང་བ་ལྟ་ཅི་སྨོས། །རྨི་
ལམ་རྒྱལ་པོའི་བཙུན་མོ་ཉལ། །རྒྱལ་པོས་བསད་དོགས་བྲོས་པ་ལྟར། །ཉོན་མོངས་
པ་དང་ཉོན་མོངས་ལས། །བྲལ་བ་མེད་པར་མི་ཤེས་པར། །ཉོན་མོངས་སྤངས་པ་
འཚོལ་བྱེད་ཅིང་། །སྒྱུ་མ་ལྟ་བུའི་ཆོས་རྣམས་ལ། །མི་རྟག་སྡུག་བསྔལ་བདག་མེད་
པར། །ཡིད་ལ་བྱེད་པ་དེ་དག་ནི། །ལམ་ནི་བསྒོམ་པར་ང་མི་སྨྲ། །བསྐལ་པ་གྲངས་
མེད་དེས་འབད་ཀྱང་། །ཉོན་མོངས་འཇིགས་ལས་མི་ཐར་ཞིང་། །འབྲས་བུ་གང་ཡང་
དེས་མི་ཐོབ། །སེར་སྣའི་སེམས་སོགས་ངས་བསལ་ཏེ། །ངས་ནི་སྦྱིན་སོགས་སྦྱང་སྙམ་
པ། །སྐོམ་པས་སྨིག་རྒྱུ་སྤངས་བྱས་ཏེ། །ངས་ནི་ཆུ་སྤངས་ངོ་མཚར་ཆེ། །ཆེད་དུ་བརྗོད་
པ་དེ་དང་མཚུངས། །དོན་དེ་དག་རྣམས་འཕགས་པ་ལྷག་པའི་བསམ་པ་བསྟན་པའི་ལེའུ་ལས་གསུངས་པ་བསྡེབས་པའོ། །
༈ གསུམ་(༤.ན)པ་བྱང་ཆུབ་མྱུར་དུ་ཐོབ་པ་ནི། གླང་པོའི་རྩལ་ལས། ནམ་མཁའི་དབྱིངས་དང་བྱང་
ཆུབ་དང་། །སེམས་ཅན་ཁམས་རྣམས་དེ་དག་མཉམ། །གང་གིས་དེ་དག་མཉམ་
ཤེས་པ། །དེ་ཡིས་བྱང་ཆུབ་རྙེད་མི་དཀའ། །གང་གིས་ཅུང་ཟད་མ་བརྟགས་ཤིང་། །
ཐམས་ཅད་དུའང་སེམས་པ་མེད། །སེམས་ཅན་མེད་ཅིང་ཆོས་མེད་པ། །དེ་དག་བྱང་
ཆུབ་རྙེད་མི་དཀའ། །ཡུམ་རྒྱས་འབྲིང་ལས། སྔོན་ཆད་ལུང་བསྟན་མ་ཐོབ་པ། །ཤེས་རབ་ཕ་
རོལ་ཕྱིན་ཐོས་ནས། །དངངས་སྐྲག་མི་འགྱུར་བྱང་སེམས་ནི། །དཔྱིད་དུས་ཤིང་ལ་ལོ་
མ་རྒྱས། །མྱུར་དུ་མེ་ཏོག་འབྱུང་བ་ལྟར། །སངས་རྒྱས་གཅིག་གམ་གཉིས་ཤིག་ལས། །
མི་འདིར་ལུང་བསྟན་ཐོབ་པར་འགྱུར། །ཚུལ་འཆལ་ཚར་གཅོད་ནས། འོན་ཏེ་བྱང་སེམས་མ་ཡིན་
ཀྱང་། །དམིགས་མེད་བཟོད་པ་ལྡན་པ་ནི། །མཐོང་ཆོས་མྱ